**ДО**

**ДИРЕКТОРА НА РИОСВ, гр. Пловдив**

**На ваш изх. № ОВОС- 1116-1/16.07.2020г.**

**И С К А Н Е**

**за преценяване на необходимостта от извършване на оценка на въздействието върху околната среда (ОВОС)**

от Д П Т

 **Уважаема Госпожо Георгиева,**

Моля да ми бъде издадено решение за преценяване на необходимостта от извършване на ОВОС за инвестиционно предложение:

**Изграждане на ферма за 200 бр. говеда в имот № 55378.17.4, землище на с. Паничери, община Хисар**

 **Прилагам:**

1. Информация по Приложение № 2 на Наредбата за условията и реда за извършване на оценка на въздействието върху околната среда на инвестиционни предложения за строителство, дейности и технологии, приета с ПМС №59 от 7 март 2003 г. (ДВ, бр.25/2003 г.)
2. Документ за платена такса.

Дата:………………….. Подпис: ……………………

**ИНФОРМАЦИЯ**

**по Приложение № 2 към чл.6, ал.1**

Съобразно Наредба за условията и реда за извършване на оценка на въздействието върху околната среда (публ. ДВ бр. 25/2003г. с изм. и доп.)

**Инвестиционно предложение:**

 **Изграждане на ферма за 200 бр. говеда в имот № 55378.17.4, землище на с. Паничери, община Хисар**

**1. Информация за контакт с възложителя:**

**2. Характеристика на инвестиционното предложение:**

Информацията за настоящото инвестиционно предложение е изготвена на основание чл. 81, ал. 1, т. 2 и е съобразена с критериите заложени в чл. 93, ал.4 от ЗООС. Дейността на обекта, за която се изготвя настоящото инвестиционно предложение е включена в Приложение II към чл.93, ал.1, т.1 и 2 на ЗООС.

**2.1.Резюме на предложението**

С реализацията на инвестиционното намерение се предвижда изграждане на ферма за 200 бр. говеда в имот № 55378.17.4, землище на с. Паничери, община Хисар .

Обектът ще съдържа различни подобекти от гледна точка на предвижданата дейност по отглеждането на животни.

Описание на основните процеси (по проспектни данни), капацитет.

Обектът ще представлява животновъдна ферма за 200 бр. говеда – крави и приплодите им. Функционално обемното решение ще е подчинено изцяло на предвижданата дейност при спазване на нормативните изисквания и европейски практики за отглеждане на животните.

**2.2. Доказване на необходимостта от инвестиционното предложение**

Местоположението на имота е подходящо за реализиране на инвестиционното предложение, като основните мотиви за реализацията на инвестиционното предложение се състоят в следното:

Възложителят е собственик на имота, който е с площ 2,5 дка и НТП „животновъдна ферма .

* имотът е разположен в климатично и релефно позитивна среда;
* теренът е добре транспортно обезпечен и позволява ползуването на транспортна инфрастуктура.
* в района има изградена инженерна инфраструктура;

- имотът не попада в обхвата на защитени територии и защитени зони.

С реализация на инвестиционното намерение се предвижда изграждане на животновъден обект - ферма за 200 бр. говеда.

* Реализацията на инвестиционното предложение /ИП/ ще доведе до развитие на селскостопанската дейност в района.
* При експлоатацията на обекта ще се произвежда екологично чисто мляко и респективно – млечни продукти.
* В следствие на производството на мляко в овцефермата, ще се намали консумацията на заместители – сухо мляко, млечен протеин и др.
* Местоположението на обекта, осигурява най – благоприятни условия за упражняването на дейностите и опазване компонентите на околната среда.

Реализирането на инвестиционното предложение ще има положително въздействие от гледна точка на социално-икономическите условия при експлоатацията на обекта и се изразява в разкриване на временни работни места – осигурява се временна работна заетост на проектантски и строителни фирми и разкриване на постоянни работни места чрез осигуряване на постоянна работна заетост на изпълнителския персонал.

При нормална експлоатация на обекта, екологичните условия в района няма да бъдат нарушени.

Намеренията на инвеститора ще бъдат отразени в заданието за проектиране, на база на което ще бъде изготвен и работен проект. Последният ще бъде съобразен с визата за проектиране, както и с действащата нормативна уредба.

**2.3. Връзка с други съществуващи и одобрени с устройствен или друг план дейности**

Имотът е с предназначение в момента – „нива“ за земеделска дейност. Изграждането на бъдещия обект ще бъде съобразено с изискванията на Закона за земеделските земи, Закона за устройство на територията и всички други действащи закони и наредби.

**2.4. Подробна информация за разгледани алтернативи**

Относно местоположението на бъдещия обект няма разгледани такива, тъй като Възложителят е собственик на този имот .

“Нулева” алтернатива ще означава имотът да остане в сегашното си положение и обектът да не бъде реализиран.

Теренът е подходящ за изграждането на такъв род обект. Местоположението на площадката е подходящо от гледна точка на пътно-транспортната обстановка за реализиране на такъв вид проект.

**2.5. Местоположение на площадката, включително необходима площ за временни дейности по време на строителството:**

Инвестиционното намерение ще се осъществи в имот № 55378.17.4, землище на с. Паничери, община Хисар .

Не се предвижда промяна на съществуващата пътна инфраструктура, освен оформяне на вътрешни връзки в обекта. Ще се използуват налични пътна връзки.

Площадката е достатъчна за извършване на строителните дейности и временните дейности по време на строителството ще бъдат развити изцяло върху имота собственост на възложителя и няма да засегне съседни имоти.

**2.6 Описание на основните процеси (по проспектни данни), капацитет**

 С реализация на инвестиционното намерение се предвижда изграждане на животновъдна ферма за 200 бр. крави приплодите им.

Площадката ще бъде оградена с ограда, осигуряваща безопасността на обекта и здравното благополучие на животните. Входът ще бъде изграден, съгласно Наредба №44 от 20 април 2006 г. за ветеринарномедицинските изисквания към животновъдните обекти /обн. ДВ бр. 41 от 19 май 2006 г., изм. и доп. ДВ бр. 62 от 29 юли 2014 г./.

В имота ще се изградят стопански постройки. Застроените петна са в режим на нискоетажно строителство, с възможна етажност до 1 етаж и височина до 10 м. В основните 2 сгради ще са разположени основните помещения за крави, доилна зала, склад за мляко, както и административната част.

На територията на имота ще се изгради торова площадка, съгласно изискванията на Наредба №44 от 20 април 2006 г. за ветеринарномедицинските изисквания към животновъдните обекти /обн. ДВ бр. 41 от 19 май 2006 г., изм. и доп. ДВ бр. 62 от 29 юли 2014 г./, а също така и навес за фураж и хранителни добавки, навес за механизация /автопарк/ и водоплътна изгребна яма, с капацитет 10 м3.

Почистването на торовата маса от фермата за овце ще бъде сухо. Торовата маса от кравефермата ще се събира отделно и извозва на торовата площадка, посочена по-горе.

За електрическо захранване, ще се използва съществуващата електропреносна мрежа, съгласно сключен договор с „ЕВН България Електроразпределение“ ЕАД.

Битово – фекалните отпадни води ще се отвеждат във водоплътна изгребна яма, с капацитет 10 м3, която периодично ще се почиства, съгласно сключен договор с фирма притежаваща необходимите за целта съоръжения и разрешителни документи, издадени съгласно чл. 35 от ЗУО.

Дъждовните води ще се отвеждат в залените площи на площадката, с цел напояване.

Осигуряване на необходимите водни обеми за фермата - обектът ще се водоснабди чрез връзка с налична водопроводна мрежа. В имота има и съществуващ тръбен кладенец с показатели- Дълбочина - 23,80м., Филтри в интервала от 8,0 - 17,00м. Диаметър на обсаждане - ф 160.

Тръбния кладенец ще се използва след процедурата по регистрация в Басейново Дирекция Пловдив за : животновъдство - поене и измиване на крави, други цели - измиване на площадки.

**2.7 Схема на нова или промяна на съществуваща пътна инфраструктура**

При изготвянето на работния проект ще бъдат отразени съществуващите пътни връзки за обекта и отклоненията от тях до него.

Не се предвижда промяна на съществуващата в района пътна мрежа. Местоположението на площадката е подходящо от гледна точка на пътно - транспортната обстановка в района.

Транспортния достъп до имота ще се осъществява от съществуващ общински път, с който имотът граничи.

**2.8 Програма за дейностите, включително за строителство, експлоатация и фазите на закриване, възстановяване и последващо използване.**

Конкретните параметри на строителните дейности, респективно съответните технически строителни решения, ще бъдат предмет на бъдещо работно проектиране.

Не се налага ползването на допълнителни площи за временни дейности по време на строителството, освен площта на имота, в който ще се реализира инвестиционното предложение.

Основните строителни дейности ще се осъществят в рамките на един до два строителни сезона. Предвижда се изпълнението на стандартни за такъв тип строителни дейности. През този етап ще бъдат изградени и елементите на спомагателната инфраструктура – електроснабдяването на обекта, ВиК мрежата и т.н.

Дейностите, който ще се извършват при строителството и експлоатацията на инвестиционното предложение ще бъдат по одобрени и съгласувани от съответните инстанции проекти.

Строително – монтажните работи /СМР/ се свеждат до:

- Изграждане на вана за дезинфекция на МПС, разположена на входа на площадката;

- изграждане на нискоетажни сгради, с възможна етажност – 1 етаж и височина до 10 м.:

 обор за крави;

- изграждане на торова площадка с навес /торище/;

- изграждане на навес за фураж и хранителни добавки /сеновал/;

- изграждане на навес за механизация /автопарк/;

- изграждане на водоплътна изгребна яма, с капацитет 10 м3.

Възложителят е собственик на имота, който е с площ 2,5 дка и НТП „животновъдна ферма . Не се разглеждат други форми на ползване на имота, освен изграждане на бъдещия обект, което напълно ще отговаря на предвижданията на възложителя.

На този етап не се предвиждат фази на закриване или други форми на последващо ползване.

Строителството и експлоатацията на обекта не е свързано с действия, които ще доведат до съществени промени на района, където ще се реализира предложението (топографията, промени във водните обекти и др.).При строителството и експлоатацията на инвестиционно предложение ще бъдат използвани природни ресурси като земя, вода, материали и енергия. Няма невъзстановими или в недостатъчно количество природни ресурси.

Подходът за транспортна и друга техника към площадката ще се осъществява по съществуващ общински път.

Ще бъдат спазвани изискванията на Наредба №2 от 22.03.2004г. за минималните изисквания за здравословни и безопасни условия на труд.

За предотвратяване и ликвидиране на пожари и аварии и за евакуация на работещите и на намиращите се на работната площадка, ще бъдат взети мерки за осигуряване на безопасност и здраве при работа.

Срокът за строителството на обекта ще бъде до 1 година, след получаване на разрешение за строеж по реда на ЗУТ.

**2.9 Предлагани методи за строителство**

За строително – монтажните работи се предвиждат изкопни работи с дълбочина до 1,50м от кота +0,00.

Като правило, дейностите, които включва реализацията на инвестиционното предложение се свеждат до:

* подготвителни работи–подготовка и почистване на площадката, монтиране на ограждащи и предпазни съоръжения;
* земни работи – изкопи за основите на сградите и за инженерната инфраструктура;
* строителни работи;
* възстановителни работи, включващи възстановяване на нарушени по време на строителството площи;
* провеждане на благоустройствени и озеленителни мероприятия.

Сградите ще са нискоетажни с височина до 10 м. Торовата площадка за съхранение на оборски тор ще е с нерпопусклива основа, непозволяваща съхраняване на торовата фракция, съгласно изискванията заложени в Ръководство за прилагане на законоустановените изисквания за управление, посочени в чл. 4 и 5 и изброени в приложение II буква А от Регламент (ЕО) № 73/2009 на Съвета от 19 януари 2009 г.

Навесите, които ще се изградят на територията на площадката за: торовата площадка; фураж и хранителни добавки/сеновал/; механизация /автопарк/, ще са изградени от метални конструкции.

Ваната за дезинфекция на МПС, разположена на входа на площадката ще е изцяло бетонирана.

Водоплътната изгребна яма, с оразмерен капацитет ще се изгради, съгласно изискванията заложени в Закона за устройство на територията /обн. ДВ бр.1 от 2 януари 2001 г., изм. ДВ бр. 15 от 23 февруари 2016 г./.

След приключване на изкопните работи, иззетите земни маси ще се върнат обратно в изкопите.

Видовете материали, които ще бъдат използвани ще се транспортират до строителната площадка. За превозване на материали и за строителната техника и механизация ще се използват различни горива и смазочни масла, чиито количества на този етап на проектиране не са определени.

Земните маси от изкопните работи ще се използват за подравняване на площадката, оформяне на тревните площи.

 За озеленяване ще се предвидят разнообразни, отговарящи на местните условия тревни, храстови и дървесни видове, предимно с колористичен ефект.

**2.10.Природни ресурси, предвидени за използване по време на строителството и експлоатацията**

Ще се използува наличната селска водопроводна и ЕЛ мрежа след сключване на необходимите договори със съответните експлоатационни дружества в района.

Тръбния кладенец е наличен ще се използва след приключване на процедурата по регистрация в Басейново Дирекция Пловдив.

Хумусният слой, който ще се изземе ще се използва за подравняване на площадката и оформяне на тревните площ и реализацията проекта по озеленяване. Част ще се извозва на депо за земни маси.

По време на извършване на строителните работи, инвестиционното предложение не включва използване, съхранение, транспорт, производство и работа с материали, които могат да бъдат опасни за околната среда и здравето на хората.

**2.11. Отпадъци, които се очаква да се генерират – видове, количества и начин на третиране**

Отпадъци при строителството и експлоатацията на обекта:

При **строителството на обекта ще се** формират следните **отпадъци:**

**Смесени отпадъци от строителни материали**

* код **17.09.04;** свойства ;неопасни; начин на третиране събиране и извозване наопределено от общинските органи място

**Земни маси –** от изкопни работи

* код **17.05.04;** свойства: неопасни;начин на третиране - събиране и извозване наопределено от общинските органи място на излишните земни маси и за обратна засипка.

При **експлоатацията на обекта** ще се формират следните **отпадъци:**

**Смесени битови отпадъци**

код **20.03.01;**свойства неопасни- начин на третиране събиране и извозване на;договорни начала от лицензирани фирми**.**

 **Торови маси и използувана постела от слама –**

Ще се събират и временно съхраняват за узряване, съгласно изискванията на «нитратната директива» - водоплътно стоманобетоново торище. Ще се използуват в селското стопанство след нужния престой.

Смесени битови отпадъци – ще се събират и предават на комуналната фирма, обслужваща района.

**2.12 Информация за разгледани мерки за намаляване на отрицателните въздействия върху околната среда.**

Инвестиционното предложение съдържа необходимите мерки за недопускане на здравен риск и замърсяване на околната среда, както следва:

* по компонент **“води**” – Санитарно битовото обслужване на роботещите ще се поема от водоплътна яма и периодично ще се извозват за пречистване до най-близката селищна пречиствателна станция.

по компонент “**почви” –** при работа с изправна строителна техника не се очакват разливи на горива и масла и замърсяване на почвите; предвижда се при необходимост “внасяне” на хумус за терените, предвидени за озеленяване, което ще гарантира създаване на подходящи условия за развитие на зелената система на площадката;

* по фактор “**отпадъци” –** предвижда се част от изкопаната земна маса, която остава неоползотворена след завършване на строителството да се използва за рекултивация на нарушени терени; строителните отпадъци ще се извозят на посочено от общината място; битовите отпадъци ще се събират в подходящи съдове и ще се извозват на място, посочено от общината;
* На територията на имота ще се изгради торова площадка, съгласно изискванията на Наредба №44 от 20 април 2006 г. за ветеринарномедицинските изисквания към животновъдните обекти /обн. ДВ бр. 41 от 19 май 2006 г., изм. и доп. ДВ бр. 62 от 29 юли 2014 г./

**2.13. Други дейности, свързани с инвестиционното предложение (например, добив на строителни материали, нов водопровод, добив или пренасяне на енергия, жилищно строителство, третиране на отпадъчните води)**

Ще се изпълни електрозахранване на обекта от прилежащата електропреносна мрежа, съгласно предварителния договор с „EVN”. Сградата ще се подсигури с осветителна инсталация, според действащите нормативни изисквания, силова, слаботокова, заземителна и всички необходими инсталации за нормалното функциониране на обекта.

**2.14. Необходимост от други разрешителни, свързани с инвестиционното предложение.**

Освен нормативно заложените в ЗУТ стандартни процедури /съгласувателни писма от ВиК, Електроразпределение, РСПБЗН, РЗИ, КАТ и др./ пряко свързани с инвестиционното намерение са и следните разрешителни:

- Класификация на отпадъците, съгласно Закона за управление на отпадъците - ЗУО /ДВ, бр. 58/ 13.07.2012г./

-Разрешително за извозване на земни маси и строителни отпадъци.

-

 **2.15. Замърсяване и дискомфорт на околната среда**

Предвиденото от възложителя инвестиционно предложение за изграждане не предполага замърсяване на почвите, водите и атмосферния въздух в района както по време на строителството, така и по време на експлоатацията. При разработването и одобряването на работните проекти ще бъдат заложени мерки за намаляване на отрицателните въздействия върху околната среда и човешкото здраве.

Изграждането на обекта ще бъде свързано с извършване на изкопни, насипни, строителни работи и транспорт.

По време на изграждането на обекта, предмет на инвестиционното предложение, въздухът в района ще се замърсява основно следствие на неорганизирани емисии от източници, които могат да бъдат систематизирани в следните групи:

* стационарни /временни открити складове за строителни насипни материали, временни площадки за земни маси от изкопните работи и депата за съхранение на хумусния слой/;
* строителна техника /земекопни машини, багер, булдозер и други/;
* мобилни /транспортни средства доставящи строителни материали и извозващи строителни отпадъци/.

Вредните вещества, които ще се отделят от тези източници са: прах, азотни оксиди, серни оксиди, въглеродни оксиди, сажди, въглеводороди /метанови и неметанови/ и в микроколичества тежки метали, полициклични ароматни въглеводороди, диоксини и фурани и полихлорирани бифенили.

В периода на строителните работи, обектът ще бъде източник само на неорганизирани емисии. Емисиите в периода на строителството ще бъдат следствие на извършване на следните дейности:

- изкопни работи – изкопаване на хумусен слой;

- транспорт и депониране на хумусен слой;

- изкопни работи – изкопаване на земни маси;

- обратно засипване на земни маси;

- транспорт на инертни материали и разтоварването им до временни складове;

- товарене на строителни отпадъци, след приключване на процеса на строителство.

За извършване на строително-монтажните работи ще се използва предимно малогабаритна техника : багер, булдозер, фадрома, автокран, авто бетоновози, бетон-помпи, самосвали , бордови коли и др.

 Не се предвижда използване на горивни процеси по време на строителните работи.

 Определено атмосферни емисии, различни от съществуващите ще се формират предимно по време на строителството. Последните ще бъдат главно прахови емисии, формиращи се при изкопните работи.

Емисионното въздействие вследствие извършването на строителни работи и непосредствено на работната площадка не би могло да бъде значително и ще е кратко по време. На разстояние около 100 м въздействието върху атмосферния въздух ще бъде незначително.

Прогнозната оценка за очакваното емисионно натоварване на атмосферния въздух в района на обекта вследствие неговото изграждане, както и зоните на разпространение и обхвата на това емисионно въздействие ще бъде незначително, локално, временно и ще засегне предимно територията на работната площадка. Не се предвижда отделяне на емисии на замърсители или опасни, токсични или вредни вещества в атмосферния въздух в района.

От реализирането на обекта /строителство и експлоатация/ не се очакват вредни физични фактори - шум, вибрации, светлинни, топлинни, електромагнитни и йонизиращи лъчения.

Предлаганата дейност –животновъдна ферма не изисква съхраняване на химични вещества и реагенти. Лекарствата и ваксините за животните, които ще се използуват в хода на работа ще бъдат в оптимални количества, като не се предвижда съхраняването им на площадката на обекта. Ще се закупуват и доставят регулярно от лицензирани доставчици в обеми, необходими за текущата производствена дейност.

 **2.16 Риск от инциденти**

**По време на изграждане на обекта ще** се извършват земни работи, строителни дейности, монтаж на съоръжения, транспорт и др. Строителните, монтажните и транспортни работи ще са свързани с шумово въздействие, локално замърсяване с отработени газове, запрашаване на средата, вибрации (при работа на строителните машини и тежкотоварна транспортна техника). Рисковите фактори, които могат да допринесат за увреждане на здравето на работещите се свеждат до замърсяване на атмосферния въздух с прах и отработени газове. При контрол за състоянието на МПС и строителните машини, това отрицателно въздействие може да се сведе до възможния минимум. Възможно е допълнително шумово натоварване за работещите, в случай че не се използват лични защитни средства. При неспазване на изискванията на нормативните документи, регламентиращи здравословните и безопасни условия на труд, е възможна проява на рискови ситуации.

За да не се допуска риск от инциденти е необходимо:

* да се спазва технологичната последователност, предвидена в предварително изготвеният Работен проект за организация и изпълнение на строителството;
* да се осигури подходящо облекло и необходимите предпазни средства за работниците;
* да не се допуска безредно складиране и разхвърляне на материали, детайли и отпадъци по и извън строителната площадка;

**По време на експлоатация на обекта** рискови инциденти са възможни евентуално от пожари, които могат да навредят на здравето на хората или на околната среда, но той е в пряка зависимост от мерките, заложени в Работния проект и Правилниците, както и от квалификацията и съзнанието за отговорност на обслужващия персонал.

**3. Местоположение на инвестиционното предложение**

Инвестиционното намерение ще се осъществи в имот № 55378.17.4, землище на с. Паничери, община Хисар. Възложителят е собственик на имота, който е с площ 2,5 дка и НТП „животновъдна ферма .

Имот № 55378.17.4, землище на с. Паничери, община Хисар попада в границите на защитена зона (ЗЗ) от Европейската екологична мрежа „НАТУРА 2000“ – BG0002010 „Язовир Пясъчник“.

**3.1. План, карти и снимки, показващи границите на инвестиционното предложение, даващи информация за физическите, природните и антропогенните характеристики както и за разположените в близост елементи на Националната екологична мрежа**

Не се предвижда промяна на съществуващата пътна инфраструктура, ще се извърши оформяне на входа и изхода от обекта.

Площадката е достатъчна за извършване на строителните дейности и временните дейности по време на строителството ще бъдат развити изцяло върху имота собственост на възложителя и няма да засегне съседни имоти.

Инвестиционното предложение за изграждане на обекта не засяга територии със статут на защитени по смисъла на Закона за защитените територии (обн. ДВ, бр.133/11.11.1998 г.), както и защитени зони по смисъла на Закона за биологичното разнообразие (обн. ДВ, бр. 77/ 09.08.2002 г.).

**Имот № 55378.17.4, землище на с. Паничери, община Хисар попада в границите на защитена зона (ЗЗ) от Европейската екологична мрежа „НАТУРА 2000“ – BG0002010 „Язовир Пясъчник“.**

**3.2. Съществуващите ползватели на земи и приспособяването им към площадката или трасето на обекта на инвестиционното предложение и бъдещи планирани ползватели на земи**

Проектирането, изграждането и експлоатацията на обекта ще бъде съобразено с изградената в площадката инженерна инфраструктура.

При реализация на инвестиционото предложение не се очаква промяна на почвените показатели от съществуващото положение, ако строителството и експлоатацията се осъществят съгласно действащите нормативни изисквания. Негативно въздействие върху атмосферния въздух при изграждането и експлоатацията на складовите и офисни сгради не се очаква. Използваните водни количества ще са неголеми, поради липса на производствени дейности с необходимост от производствена вода и няма да окажат влияние върху режима на подземните води и общото състояние на водните екосистеми. Не се очаква отрицателно въздействие върху водните екосистеми вследствие строителството и експлоатацията на инвестиционното предложение. Изграждане на фермата не би повлияла върху качествата на почвата и земните недра и не е свързана с дейности, оказващи отрицателно въздействие върху ландшафта в района.

Очаква се по време на строителството на сградите да се повиши слабо запрашаването на въздуха и шумовото въздействие от работещата техника през деня, но то ще бъде временно и краткотрайно.

Работните проекти, както и експлоатацията на обекта ще бъдат изпълнени по всички нормативни изисквания и не се очаква замърсяване компонентите на околната среда.

При спазване на одобрените проекти и законови изисквания не се очаква отрицателно въздействие върху компонентите на околната среда - атмосферен въздух, води, почвата, земни недра, ландшафт, климат, биоразнообразие и неговите елементи.

Имотът не попада в границите на защитени територии по смисъла на Закона за защитените територии поради което не се очаква въздействие върфу този компонент.

**3.3. Зониране или земеползванесъобразно одобрени планове**

Обектът ще се разположи в реално доста урбанизиран район, с характерно интензивно антропогенно влияние.

**3.4. Чувствителни територии в това число чувствителни зони, уязвими зони, защитени зони, санитарно-охранителни зони и други; Национална екологична мрежа**

Бъдещият обект ще се разполага в имот, Възложителят е собственик на имота, който е с площ 2,5 дка и НТП „животновъдна ферма .

Районът не е третиран като чувствителна зона или територия в екологичен аспект и при ползването на обекта няма да се наложи спазването на определени и задължителни норми и изисквания или налагане на ограничения.

Около територията на инвестиционното предложение и в близост до нея няма други обекти, които са важни или чувствителни от екологична гледна точка, напр. влажни зони, водни течения или други водни обекти, крайбрежна зона. Независимо от това възложителят ще осъществява контрол по време на строителството и експлоатация на обекта за недопускане на причини, които биха довели до пожари, аварии и невъзвратими щети.

На територията на инвестиционното предложение и в близост до нея няма площи, които се обитават от защитени, важни или чувствителни видове на флората и фауната, напр. за размножаване, гнездене, събиране на фураж, зимуване, миграция, които могат да бъдат засегнати от предложението.

На територията на инвестиционното предложение или в близост до нея няма ландшафти или живописни местности, които могат да бъдат засегнати от предложението.

На територията на инвестиционното предложение или в близост до нея няма пътища или съоръжения за достъп до места за отдих, които могат да бъдат засегнати от предложението.

На териториятанаинвестиционното предложение или в близост до нея няма местности и обекти с историческо или културно значение,които могат да бъдат засегнати от предложението.

Територията на инвестиционното предложение не се намира в зона с опасност от земетресения, пропадания, свлачища, ерозия, наводнения или неблагоприятни климатични условия, напр. температурни инверсии, мъгли, силни ветрове, които могат да предизвикат проблеми в околната среда при реализацията на предложението.

Инвестиционното предложение за изграждане на обекта не засяга територии със статут на защитени по смисъла на Закона за защитените територии (обн. ДВ, бр.133/11.11.1998 г.), както и защитени зони по смисъла на Закона за биологичното разнообразие (обн. ДВ, бр. 77/ 09.08.2002 г.).

**Имот № 55378.17.4, землище на с. Паничери, община Хисар попада в границите на защитена зона (ЗЗ) от Европейската екологична мрежа „НАТУРА 2000“ –**

**BG0002010 „Язовир Пясъчник“.**

МЕСТОПОЛОЖЕНИЕ НА ОБЕКТА

2.1. МЕСТОПОЛОЖЕНИЕ НА ЦЕНТЪРА НА ОБЕКТА

ГЕОГРАФСКА ДЪЛЖИНА ГЕОГРАФСКА ШИРИНА

E 24 ◦ 25 ' 28 " N 42 ◦ 25 ' 28 "

2.2. ПЛОЩ (дка) 2.3. ДЪЛЖИНА НА ОБЕКТА (км)

31,789.94

2.4. НАДМОРСКА ВИСОЧИНА (м)

МИНИМАЛНА МАКСИМАЛНА СРЕДНА

253 380 299

2.5. АДМИНИСТРАТИВЕН РАЙОН

КОД ПО NUTS ИМЕ НА РАЙОН ЗА ПЛАНИРАНЕ/ ОБЛАСТ % ПОКРИТИЕ

BG05 Южен Централен

BG051 Пловдив 100

ОБЩО:

 ***ОБЩА ХАРАКТЕРИСТИКА НА ОБЕКТА***

*Класове Земно покритие* *% Покритие*

Водни площи във вътрешността (стоящи води, течащи води) 52

Храстови съобщества 0

Сухи тревни съобщества, степи 4

Влажни ливади, мезофилни ливади 6

Екстензивни зърнени култури (вкл. ротационни култури с периодично оставяне на угар) 10

Друга орна земя 1

Широколистни листопадни гори 18

Иглолистни гори 8

Не-горски райони, култивирани с дървесна растителност (вкл. овошки, лозя, крайпътни дървета) 0

Скали във вътрешността, сипеи, пясъци, постоянен сняг и ледници 0

Други земи (включително градове, села, пътища, сметища, мини, индустриални обекти) 1

*Общо Покритие*  *100*

***Други Характеристики на Обекта***

Язовир Пясъчник е изграден на едноименната река на около 2 км северозападно от село Любен, Пловдивско. В язовира се вливат още реките Калаващица и Геренска. Води от река Стрелченска Луда Яна и язовир Тополница се прехвърлят в язовира чрез изкуствен канал. Към мястото се включва и ивица обработваеми земи и малки гори около бреговете на язовира. Тук попадат микроязовирите Пясъчник и Паничери и фазанарията край село Любен. Микроязовир Паничери е плитководен изкуствен водоем с богати рибни запаси. Захранва се с вода от река Пясъчник по изкуствен канал, както и от дъждовни и снежни води. Язовир Пясъчник е изцяло с открита водна повърхност, без обраствания с водолюбива растителност по бреговете. На места по ниските хълмове около него има смесени широколистни гори от цер /Quercus cerris/ и космат дъб /Quercus pubescens/, изкуствени насаждения от черен бор /Pinus nigra/ и открити пространства с влажни ливади и обработваеми

земи.

 ***КАЧЕСТВО И ЗНАЧИМОСТ***

В района на язовир Пясъчник и околностите му са установени 146 вида птици, от които 44 са включени в Червената книга на България. От срещащите се видове 72 са от европейско природозащитно значение (SPEC) (BirdLife International, 2004). Като световно застрашени в категория SPEC1 са включени 5 вида, а като застрашени в Европа съответно в категория SPEC2 - 15 вида, в SPEC3 - 52 вида. Според Директива 79/409 ЕС47 вида птици се нуждаят от специални мерки да опазване на техните местообитания, от които 43 са включени в приложение І на Директивата, а останалите са мигриращи незастрашени водолюбиви птици. Язовирът е място с международно значение за зимуването на водолюбиви птици, които тук се струпват 22 000 индивида, като най-многочислена е голямата белочела гъска /Anser albifrons/. От световно застрашените видове през зимата се срещат малкият корморан /Phalacrocorax pygmeus/, малката белочела гъска /Anser erythropus/, червеногушата гъска /Branta ruficollis/ и морския орел /Haliaeetus albicilla/, а по време на миграция - белооката потапница /Aythya nyroca/. За много видове птици язовирът се явява и важна междинна станция по време на пролетната и есенната миграция като място за почивка и хранене. Районът е едно от няколкото гнездови находища на орела рибар /Pandion haliaetus/ в страната. В микроязовир Паничери се намира смесена колония от малка бяла чапла /Egretta garzetta/ и нощна чапла /Nycticorax nycticorax/.

 ***УЯЗВИМОСТ***

Язовир Пясъчник и прилежащите му територии се влияят от човешки дейности свързани основно с неустойчиво ползване на рибните ресурси, а също така и от лова, земеделието, управленето на водите и горскостопанските дейности. Различните обекти в мястото имат различна степен на уязвимост, но в най-висока степен са засегнати микроязовир Пясъчник и микроязовир Паничери поради стопанското ползване за рибопроизводство и свързания с това подобрен достъп до обекта. Бракониерството - незаконно отстрелване на защитени видове, използване на плаващи мрежи, в които често се оплитат птици, води до пряко унищожаване на птиците. Дейности като спортен риболов, лов, движение с МПС и други водят до безпокойство на птиците. В района се наблюдава и умишлено безпокойство на рибоядни птици от рибопроизводителите. Използването на пестициди и изкуствени торове в околните земеделски земи и в горните течения на вливащите се в язовира реки предизвиква негативни промени в качеството на водите. В резултат на прехвърлянето на води от язовир Тополница има замърсяване с тежки метали. Управлението на водните нива и по-специално пресушаването на микроязовирите при прилагането на рибовъдни практики лишава гнездящите, мигриращите и зимуващите

птици от подходяща хранителна база. В околностите на язовира се прилагат неустойчиви горскостопански практики, включващи изсичане на дървета и храсти, залесяване с неприсъщи видове, както и бракониерски сечи, опожаряване на тръстиката и стърнища и незаконно депониране на битови и строителни отпадъци, които дейности водят до влошаване на местообитанията и нарушаване естествените функции на влажната зона. Потенциална заплаха както за местообитанията, така и за птиците в района е изграждането на ветроенергийни паркове.

**3.5 Качеството и регенеративната способност на природните ресурси**

Около територията на инвестиционното предложение и в близост до нея няма други обекти, които са важни или чувствителни от екологична гледна точка, напр. влажни зони, водни течения или други водни обекти, крайбрежна зона. Независимо от това възложителят ще осъществява контрол по време на строителството и експлоатация на обекта за недопускане на причини, които биха довели до пожари, аварии и невъзвратими щети.

**3.6 Подробна информация за всички разгледани алтернативи за местоположението**

Няма разгледани алтернативи, тъй като теренът е нает от възложителя за тази цел.

Местоположението на площадката е подходящо от гледна точка на транспортен достъп и възможност за дейността му, както и обвързването на площадката със съществуващата техническа инфраструктура.

**4. Характеристики на потенциалното въздействие (кратко описание на възможните въздействия вследствие на реализацията на инвестиционното предложение)**

**4.1.Въздействие върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ланшафта, природните обекти, минералното разнообразие, биологичното разнообразие и неговите елементи и защитените територии на единични и групови паметници на културата, както и очакваното въздействие от естествени и антропогенни вещества и процеси, разлините видове отпадъци и техните местонахождения, рисковите енергийни източници – шумове, вибрации, радиации, както и някои генетично модифицирани организми.**

* **Въздействие върху хората и тяхното здраве**

Реализирането на инвестиционното предложение, предвид естеството на бъдещия обект няма да окаже отрицателно въздействие върху здравето на населението в района.

По време на изграждането на обекта, здравният риск на работещите се формира от наличните вредни фактори на работната среда (шум, вибрации, прах, заваръчни аерозоли). Определените въздействия са ограничени в периода на строителството и при работна среда на открито в рамките на работния ден. Потенциалният здравен риск е налице при системно неспазване на правилата за здравословни и безопасни условия на труд, съгласно изискванията на Наредба №2/2004год. за минимални изисквания за спазване на здравословните и безопасни условия на труд при извършване на строително-монтажни работи.

* **Атмосфера и атмосферен въздух**

От дейността на обекта не се очаква значима промяна в качеството на атмосферния въздух, тъй като няма да се отделят вредности , които да замърсяват околната среда. Дейността няма да оказва въздействие върху качеството на атмосферния въздух и не предвижда отделяне на емисии на замърсители или опасни, токсични или вредни вещества във въздуха над ПДН. Във връзка с употребата на пелетните котли за отопление ще се предприемат мерки за ограничаване на емисии, предвидени в Закон за чистотата на атмосферния въздух/ДВ бр.14/20.02.2015г./.

* **Води**

При нормална експлоатация на водоплътната септична яма за отпадните води не се очаква съществена промяна или замърсяване на повърхностните и подземни води в района на площадката.

* **Земни недра, минерално разнообразие, почви и ландшафт**

Характерът на инвестиционното предложение не е свързан с промяна на вида, състава и характера на земните недра и ландшафта и не предвижда добив на подземни богатства.

Промените ще бъдат функционални и социални. Ще се подобри инфраструктурата на района, като свободните площи ще се озеленят с подходящи растителни видове, с което ландшафтът ще се подобри.

* **Биоразнообразие и неговите елементи, защитени територии, паметници на култура**

Няма защитени територии и паметници на културата в границите на инвестиционното предложение.

На територията на инвестиционното предложение няма площи, които се обитават от защитени, важни или чувствителни видове на флората и фауната, напр. за размножаване, гнездене, събиране на фураж, зимуване, миграция, които могат да бъдат засегнати от предложението.

Инвестиционното предложение не засяга територии със статут на защитени по смисъла на Закона за защитените територии (обн. ДВ, бр.133/11.11.1998 г.), .

* **Отпадъци- ще бъдат класифицирани съгласно Наредба №3/2004 год. за класификация на отпадъците:**

Всички генерирани от дейността отпадъци ще се събират разделно на площадката до предаването им на лицензирани фирми за по-нататъшно третиране. На този етап количества на отпадъците не могат да се посочат, тъй като те ще бъдат функция от дейността на обекта.

* **Физични фактори**

Предвид характера на дейността на бъдещия обект няма да бъде източник на шумови нива на работните места над ПДН 85dВ/А/ допустимо ниво на дневната персонална шумова експозиция на работещия/, съгласно Наредба №2 от 27.02 2003год за защита на работещите от рискове, свързани с експозиция на шум при работа.

Съгласно Наредба № 6 от 26.06.2006год за показателите на шум в околната среда, отчитащи степента на дискомфорт през различни части на денонощието, граничните стойности на показателите за шум в околната среда, методите за оценка на стойността на показателите за шум в околната среда /ДВ.бр.58 от 18.07.2006год. граничните стойности на нивото но шума в различни територии и устройствени зони в урбанизирани територии и извън тях в dВ/А / са следните:

Централни градски части:

-Ден- 60 dВ/А /;

-Вечер-55 dВ/А /;

-нощ-50 dВ/А /;

Шумовият режим създаван в околната среда от обекта ще се формира от различни източници – строителна техника, агрегати-компресори и др. машини и съоръжения при изграждане на обекта.

Изграждането и експлоатацията на обекта не са свързани със завишаване интензивността на автомобилния поток и не се очаква надвишаване на шумовите нива над пределно допустимите норми.

Използваните строителни материали, машини и конструкции ще гарантират необходимата шумоизолация и виброустойчивост.

Инвестиционното предложение не предвижда излъчване на шум и вибрации, на светлинни, топлинни или електромагнитни излъчвания.

Инвестиционното предложение не крие рискове от замърсяване на почвите или водите в следствие на изпускане на замърсители върху земята или в повърхностни водни обекти и подземни води при правилна експлоатация на обекта.

Съществува риск от злополуки по време на строителството или при експлоатацията на обекта - основно от пожари, които могат да навредят на здравето на хората или на околната среда, но той е в пряка зависимост от мерките, заложени в проекта и Правилници, както и от квалификацията и съзнанието за отговорност на обслужващия персонал и посетителите.

**Вид на въздействието** (пряко, непряко, вторично, кумулативно, краткотрайно, средно и дълготрайно, постоянно и временно, положително и отрицателно)

Очаквано въздействие: краткотрайно по време на строителството, непряко по време на експлоатация.

Не се очакват негативни въздействия върху компонентите на околната среда.

**4.2 Въздействие върху елементите от Националната екологична мрежа, включително на разположените в близост до обекта на инвестиционното предложение**

Площта, която ще се използува е общо 2,5 дка, имотът е със статут животновъдна ферма и не се очаква фрагментиране или засягане на защитени видове в ЗЗ „Язовир Пясъчник. На територията на самата площадка няма обекти, които могат да бъдат засегнати и са защитени от международен или национален закон, поради тяхната екологична, природна, културна и друга ценност.

На територията на инвестиционното предложение няма други обекти, които са важни или чувствителни от екологична гледна точка.

Инвестиционното предложение не засяга територии със статут на защитени по смисъла на Закона за защитените територии (обн. ДВ, бр.133/11.11.1998 г.).

 **Имот № 55378.17.4, землище на с. Паничери, община Хисар попада в границите на защитена зона (ЗЗ) от Европейската екологична мрежа „НАТУРА 2000“ – BG0002010 „Язовир Пясъчник“.**

**Смекчаващи мерки, предвидени за предотвратяване, намаляване и възможно отстраняване на неблагоприятните въздействия от осъществяване** на инвестиционното предложение върху защитената зона

Ще се извършат предимно монтажни дейности на ново оборудване и строеж на обори и обслужващи подразделения – складове и др.

Няма да бъдат унищожени високостеблени дървесни видове поради, което опасност от отрицателно остатъчно въздействие върху трайната растителност не съществува.

По време на строителството ще се използува предимно малогабаритна строителна техника, като се осигури поддръжка на механизацията в специализирани сервизи извън територията на инвестиционното предложение.

Предвидения висок процент на озеленяване ще осигури подобряване и поддържане на установената естествена среда.

**4.3 Вид на въздействието (пряко, непряко, вторично, кумулативно, краткотрайно, средно и дълготрайно, постоянно и временно, положително и отрицателно)**

Възложителят е собственик на имота, който е с площ 2,5 дка и НТП „животновъдна ферма .

Обектът ще се изгради след провеждане на съответните процедури по ЗООС, Закона за биоразнообразието и ЗУТ.

Очакваното въздействие ще бъде:

- краткотрайно по време на изграждане на обекта;

- непряко по време на експлоатацията.

Не се очакват негативни въздействия върху компонентите на околната среда.

**4.4.Обхват на въздействието - географски район;засегнато население; населени места (наименование, вид- град, село, курортно селище, брой жители и други)**

Очакваното въздействие може да се оцени като:

- с малък териториален обхват – на територията на имота собственост на възложителя;

- локален характер, незначително и с възможност за възстановяване.

Засегнати могат да бъдат само обслужващия персонал на обекта и то в незначителна степен, при неспазване изискванията за безопасни условия на труд.

**4.5. Вероятност на поява на въздействието**

Вероятността от поява на въздействие се свежда до минимум с предвидените от възложителя мерки за предотвратяване и намаляване на влиянието и ликвидиране на последствията от пожари и аварии.

**4.6. Продължителност, честота и обратимост на въздействието**

Продължителността на въздействие зависи от времето на експлоатация на обекта.

**4.7 Мерки, които е необходимо да се включат в инвестиционното предложение свързани с предотвратяване, намаляване или компенсиране на значителните отрицателни въздействия върху околната среда**

Рисков фактор при разглежданото инвестиционно предложение е възможността от възникване на пожар и авария поради неспазване на трудовата дисциплина, поради което от страна на възложителя е задължително:

 -Изготвяне на Правила за безопасна работа по работни места и дейности

-Водене на Начален и периодичен инструктаж на обслужващия персонал по безопасност, хигиена на труда и противопожарна охрана;

-Спазване на изискванията на Наредба № Із -1971 за ПСТН;

-Спазване на изискванията на Наредба № Із-2377/2009г. за противопожарната безопасност на обекти в експлоатация;

-В работния проект ще се предвиди част „Озеленяване” на свободните от застрояване пространства, след приключване на строителните работи.

Във фазата на **Експлоатация** на изградените и функциониращи обекти, мерките касаят основно:

* поддържане на зелените и благоустроени площи на площадката;
* събиране и временно съхранение на отпадъците съгласно нормативните изисквания.

**4.8 Трансграничен характер на въздействията**

Предвид предлаганата дейност – ферма за говеда няма вероятност инвестиционното предложение да окаже въздействие с трансграничен характер.

 …………………

 Д. Ташев